Diari Oficial de la Generalitat Valenciana


Sumari del DOGV 5258, del 15-05-2006 (2006/4308)

RESOLUCIÓ de 21 de març de 2006, del director general d'Investigació i Transferència Tecnològica, per la qual es concedeixen les ajudes d'estades en centres d'investigació fora de la Comunitat Valenciana dirigides als professors i investigadors de les universitats i dels centres d'investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4308


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 21 de març de 2006, del director general d'Investigació i Transferència Tecnològica, per la qual es concedeixen les ajudes d'estades en centres d'investigació fora de la Comunitat Valenciana dirigides als professors i investigadors de les universitats i dels centres d'investigació. [2006/X4308]  
Per l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), es van convocar, entre altres, les ajudes d'estades en centres d'investigació fora de la Comunitat Valenciana dirigides als professors i els investigadors de les universitats i dels centres d'investigació.  
Per Orde de 22 de desembre de 2005, de la Conselleria d'Empresa, Universitat i Ciència (DOGV núm. 5.178, de 17.01.2006),es van publicar les línies pressupostàries i es van determinar els crèdits que han de finançar les ajudes i les beques per al foment de la investigació científica i el desenvolupament tecnològic, convocades per l'Orde de 13 de juliol de 2005, del conseller d'Empresa, Universitat i Ciència.  
Una vegada finalitzat el procés d'avaluació, l'òrgan col·legiat, constituït a este efecte, va elevar la proposta de resolució, d'acord amb la base 5 de l'annex I de la convocatòria.  
La disposició final primera de l'esmentada orde, faculta el director general d'Investigació i Transferència Tecnològica per a dictar les resolucions necessàries per a aplicar, desenrotllar i interpretar l'orde de convocatòria, i s'hi delega la competència per a resoldre la concessió o la denegació de les ajudes a què fa referència la convocatòria.  
D'acord amb el que estableix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 06.10.2004), resolc:  
Primer  
Concedir les ajudes d'estades en centres d'investigació fora de la Comunitat Valenciana dirigides als professors i els investigadors de les universitats i els centres d'investigació, corresponents a la convocatòria realitzada per l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), als beneficiaris que s'indiquen en l'annex I de la present resolució i en les quanties que s'hi indiquen, a càrrec dels crèdits de la línia de subvenció T4015 de l'aplicació pressupostària 48.79.76.472.73 del pressupost de la Generalitat Valenciana per a 2006.  
Segon  
Segons el que preveu la base 8 de l'annex VII de l'Orde de convocatòria, les renúncies que es produïsquen entre les beneficiaris es poden cobrir amb l'adjudicació de les noves ajudes als sol·licitants relacionats en l'annex II de la present resolució, segons l'orde de reserva que s'hi estableix.  
Tercer  
Denegar les sol·licituds que figuren l'annex III, per no haver aconseguit el nivell de puntuació necessari tenint en compte la valoració de la proposta en relació amb els objectius i la disponibilitat pressupostària de la convocatòria, i atenent els criteris d'avaluació i de selecció establits en la base 5 de l'annex VII de l'Orde de 13 de juliol, citada anteriorment.  
Quart  
Excloure les sol·licituds que figuren en l'annex IV de la present resolució, pels motius que s'hi indiquen.  
Quint  
La duració i el període de realització de les estades és el previst en la base 3 de l'annex VIII de l'orde de la convocatòria de les ajudes.  
Sext  
Els beneficiaris han de complir les obligacions i les normes de justificació previstes en els annexos I i VII de l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), per la qual es van convocar diferents tipus de beques i d'ajudes per al foment de la investigació científica i el desenvolupament tecnològic a la Comunitat Valenciana.  
Sèptim  
La present resolució, dictada per delegació del conseller d'Empresa, Universitat i Ciència, s'ha de notificar a les entitats interessades d'acord amb el que preveu l'article 58 de la Llei 30/19476, de 26 de novembre, de Règim Jurídic de les Administracions Públiques i del Procediment Administratiu Comú i s'ha de publicar en el Diari Oficial de la Generalitat Valenciana, i en l'adreça d'internet http://www.gva.es/industria/invest/invest.htm, als efectes de publicitat en els termes que preveu l'orde de la convocatòria.  
D'acord amb el que estableixen els articles 107, 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució que posa fi a la via administrativa, es pot interposar, amb caràcter potestatiu, recurs de reposició o plantejar directament recurs contenciós administratiu, en els terminis i davant els òrgans que s'indica a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la publicació de la present resolució.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.  
València, 21 de març de 2006.. El director general d'Investigació i Transferència Tecnològica: Jesús T. Pastor Ciurana.